เมื่อวันอังคารโดนอะไรกัดไม่รู้ค่ะ ตุ่มใหญ่ๆ คิดว่ายุงกัดธรรมดา แต่พอวันนี้มันเป็นตุ่มแดงๆเล็กๆแล้วก็มีรอยแดงไปเกามันนิดนึง คันยิกๆเลยค่ะ ไม่ทราบว่าเป็นอะไรหรอคะ ทำไมไม่หายสักที
สวัสดีค่ะ ตุ่มสีแดงและคันอาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4 ตุ่มจากการถูกแมลงกัด5 ตุ่มจากผื่นผิวหนังลมพิษการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง หลีกเลี่ยงแดดหรือที่ๆอากาศร้อนจัด เพราะเหงื่อและแสงแดดอาจเป็นตัวกระตุ้นให้ตุ่มคันแย่ลงได้แนะนำพบแพทย์เพื่อตรวจร่างกายให้ได้การวินิจฉัยที่แน่นอน ควรรีบไปถ้ามีตุ่มขึ้นหลายบริเวณ แดง คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บ